Bursele Fulbright Student 2022-2023 pentru studenții, masteranzii și doctoranzii români

Comisia Fulbright Româno-Americană a deschis competiția de burse Fulbright Student pentru anul academic 2021-2022. Adresate absolvenților, masteranzilor, studenților aflați în an final, dar și doctoranzilor români de la toate disciplinele (exceptându-le pe cele clinice), bursele „Fulbright Student” așteaptă candidaturile acestora online, până luni, 10 mai 2021.

Pentru a aplica la program, candidații trebuie să îndeplinească următoarele criterii de eligibilitate: să aibă cetățenie română, să dețină diplomă de licență/ să fie în ultimul an la studii de licență, master sau doctorat și să cunoască limba engleză la un nivel avansat. Programul are o durată de un an academic (9 luni), începând cu luna august 2022. 
Persoanele care doresc să aplice la acest program trebuie să completeze formularul de înscriere, în cadrul căruia vor include trei scrisori de recomandare din partea unor profesori sau specialiști recunoscuți în România sau în străinătate, precum și varianta scanată a diplomei de licență/masterat/doctorat, însoțită de traducerea acesteia. Comisia Fulbright Româno-Americană pune la dispoziția candidaților un ghid de instrucțiuni pentru aplicarea la acest program care poate fi consultat aici.
Câștigătorii competiției Fulbright Student Award vor beneficia de următoarele facilități: transport gratuit, plata taxelor de studiu în limita bugetului stabilit, cărți și alte materiale de studiu, asigurare medicală și o bursă pentru anul academic 2022-2023.
Persoanele interesate pot afla mai multe informații despre această oportunitate de studiu în Statele Unite ale Americii aici și aici.
